open-index/open-wikipedia-markdown huggingface dataset:
Francis Henry Jeune

**Francis Henry Jeune**, Baron St Hélier (17 Mar 1843 – 9 Avri 1905) 'tait un juge en Angliétèrre.

I' fut né au Douoyenné d'Saint Hélyi en 1843, l'fis d'Françouais Jeune, lé Douoyen d'Jèrri (et pus tard Êvêque dé Péterbourg) et Margaret Dyne Symons. I'fut êdutchi à Exmue épis à Harrow (1856-1861), et gângnit eune bourse pouor l'Unnivèrsité d'Oxford, où'est qu'i' d'vînt Président d'l'Unnion en 1864.

I' d'vînt un avocat Angliais l'17 d'Novembre 1868. En 1869 i' s'en fut en Australie à seule fîn d'èrchèrchi la cliâme dé Tichborne, eune affaithe fanmeuse. I' r'présentit l'appel dé Louis Riel d'vant l'Conseil Privé d'Sa Majesté.

En 1874 i' d'vînt un parchonnyi du Collège d'Hèrtford à Oxford.

En 1880 i' s'mînt sus les rangs pouor lé parlément du Rouoyaume Unni (coumme Consèrvateu) mais pèrdit l'êlection à Cochêtre par raîque deux vouaix. En 1890 i' r'fusit l'poste d'Avocat-Génétha d'la Reine, et en 1891 d'vînt un juge d'la Cour des testaments, des divorces et d'l'Amithaûté. I' fut appouainté C'valyi en 1891 et en 1892 d'vînt Président d'la Cour des testaments, des divorces et d'l'Amithaûté, un Consilyi Privé d'Sa Majesté, et Assesseux-Génétha Militaithe.

I' s'èrtithit pouor des raîsons d'santé au mais d'Janvyi 1905 et fut êl'vé au rang d'Baron. I' prînt l'titre dé *Lord St Hélier* (et il însistit sus l'accent) mais i' mouothit l'9 d'Avri 1905 siez li dans la Rue Harley à Londres. San fis avait mouothi en 1904 en Înde et don l'titre dispathut, sénon qu'Lady St Hélier (Susan Mary Elizabeth Stewart Mackenzie, dêdgèrpie d'John Constantine Stanley, tchi s'mathyit auve Francis Jeune en 1881) 'tait membre du Conseil du Comté d'Londres 1910-1927. Ou travaillyit pouor l'èrlouogement des pouôrres gens et la nouvelle contrée d'Londres bâtie 1928-1936 fut bâptîsie *St. Helier* pouor lyi.
Françouais Jeune

**Françouais Jeune** (22 Mai 1806 – 21 Août 1868) 'tait Douoyen d'Jèrri, Président du Collège dé Pembroke à Oxford, et Êvêque dé Péterbourg.

I' fut né à Saint Aubîn en 1806, lé fis d'Françouais Jeune, fis Françouais, monnyi d'Saint Aubîn, et Lîzabé Le Capelain. I' fut êdutchi siez L'Maistre à Saint Aubîn, au Collège Saint Sèrvan à Rennes et à l'Unnivèrsité d'Saumur. I' s'en fut à l'Unnivèrsité d'Oxford et entrit l'Collège dé Pembroke en 1822. I' d'vînt un parchonnyi du Collège en 1830 et r'chut san doctorat en 1834.

En 1832, i' s'en fut au Cannada coumme s'grétaithe du Gouvèrneux-Génétha, Messire John Colburn. D'èrtou en Angliétèrre en 1834 i' d'vînt Directeu d'l'êcole *King Edward's Grammar School* à Birmingham.

En 1836 i' s'mathyit auve Margaret Dyne Symons, et en 1838 i' fut appouainté Douoyen d'Jèrri et Recteu d'Saint Hélyi. I' proposit qu'la Pâraisse vendisse lé vièr Douoyenné en Ville à seule fîn d'bâti un neu du bord d'la Rue du Va. I' tcheûtit des sou pouor bâti l'églyise dé Saint Matchi (1843) et l'églyise dé Saint Mar à côté du Douoyenné (1844). 

Les Rôsièrs 'taient contre l'Douoyen pouor des raîsons politiques. Quand un assâsîn espéthant attatchit la Reine Victoria en 1840, lé texte des Actions d'Grâce n'arrivit pon en Jèrri en temps pouor qu'lé Douoyen pûsse lé faithe sèrvi l'Dînmanche tchi siévit. Nou l'crititchit dans les gâzettes pouor aver ieu d'la sŷmpathie auve l'assâsîn mantchi. I' poussit l'éditeu en cour, mais l'procès faillit.

En 1843 nou lî'offrit l'Êvêtchie d'Nouvieau Brunswick mais i' l'èrfusit, et nou dithait qu'l'Archêvêque dé Cantorbéry 'tait d'avis d'graie eune êvêtchie d's Îles d'la Manche et d'nommer l'Douoyen Jeune coumme san preunmié êvêque – mais rein d'ité n's'adonnit.

En 1844, tout coumme, i' d'vînt l'Président du Collège dé Pembroke à Oxford. I' lanchit des r'formes du Collège. Mais i' n'oublyit pon Jèrri et prînt part dans la consultâtion des plians pouor lé Collège Victoria.

En 1850 lé gouvèrnément du Rouoyaume Unni proposit d'èrformer l's unnivèrsités du rouoyaume. L'Révérend Jeune fut appouainté iun des sept Commissaithes tchi modèrnîsîtent les constitutions des unnivèrsités. I' 'tat l'Député Chancélyi d'l'Unnivèrsité d'Oxford 1858-1862.

En 1856, lé Preunmié Minnistre, l'Lord Palmerston, avait proposé d'l'appouainter coumme Êvêque dé Glochêtre. Lé brit d'l'appouaintement fut publié dans la gâzette *[[The Times]]* et quand la Reine Victoria liut la nouvelle pouor la preunmié fais dans la gâzette ou r'fusit d'approuver la nonminnâtion. En 1861 l'Lord Palmerston r'êprouvit pouor l'êvêtchie d'Durham, mais acouo eune fais la Reine èrfusit. À la fîn au mais d'Janvyi 1864 l'Révérend Jeune fut appouainté Douoyen d'Nicolle et pus tard ch't' année-là l' Êvêque dé Péterbourg.

I' mouothit à Whitby en 1868.

San fis Francis Henry Jeune d'vînt l'Baron St Hélier.
Pierre Le Sueur

**Pièrre L'Sueux** (1811 – 16 Janvyi 1853) 'tait l'Connêtabl'ye dé Saint Hélyi 1839-1853.

I' fut né au mais d'Novembre 1811 dans la Grand' Rue à Saint Hélyi, l'fis d'Françouais L'Sueux, forgeux. I' fut êdutchi siez L'Gros et à l'âge dé 15 ans i' d'vînt clèrcot siez l's avocats L'Gallais et Godfray, les chefs des Louothièrs. En 1835 i' s'en fut à Paris à seule fîn d'êtudier la louai et d'èrtou en Jèrri i' fut assèrmenté coumme avocat l'10 d'Dézembre 1836. À la surprînse des Louothièrs, i' r'jouaingnit les Rôsièrs.

I' fut êlu à la Connêtablyie d'Saint Hélyi en 1839 (et rê-êlu en 1842, 1845, 1848 et 1851). I' fit des r'formes: d's êgouts en Ville et des tchuyaux pouor l'ieau; eune brigade; d's êcritchieaux d'noms d'rues et des neunméthos sus les maîsons; l'êlaîs'sie d'rues. En 1846 i' d'vînt Trêsoryi d's Êtats.

Lé 16 dé Janvyi 1853 i' mouothit d'un co. Un obélisque fut êrigie à sa mémouaithe dans la Grand' Rue.
Jean Le Vavasseur dit Durel

**Jean L'Vavasseux dit Duthé** (1625 – 8 Juîn 1683) 'tait l'Douoyen d'Windsor 1677-1683 et traducteu d'la Litourgie.

Jean fut né à Saint Hélyi en 1625 (bâptîsi dans l'Églyise Pârouaîssiale dé Saint Hélyi l'18 d'Mai), l'fis d' Jean L'Vavasseux dit Duthé d'Saint Hélyi et Sûsanne Effard.

À l'âge dé 15 ans en 1640 il entrit l'Collège dé Mèrton dé l'Unnivèrsité d'Oxford, mais quand l'dgèrnison du Rouai arrivit à Oxford en 1640 duthant la dgèrre civile, i' s'en fut à Caën et là i' d'vînt Maître ès Arts en 1644. I' continnuit ses êtudes à Saumur, épis en 1647 i' r'touônnit en Jèrri coumme ministre Presbytéthien et sèrvit coumme minnistre d'la chapelle du Châté Lîzabé pouor Messire George dé Cart'ret. En 1650 i' s'en fut à Paris et fut ordinné coumme minnistre Anglyican dans la chapelle dé l'Ambassadeu Britannique. Au mais d'Mar 1651 i' d'vînt minnistre dêssèrvant à Saint Ouën, Jèrri, mais i' fut env'yé en France où'est qu'i' pâssit neuf ans à Paris et à Saint Mâlo.

Quand l'Rouai Charles II fut restauré au trône, nou-s'offrit à Jean l'Rectorat d'Saint Hélyi ou d'Sainte Mathie, mais il aimit mus aller à Londres où'est qu'i' voulait r'accorder l's Anglyicans et les Protestants dé langue Française. Lé Rouai lî baillit la chapelle du Palais d'Savouaie pouor des sèrvices en Français dé tchi l'preunmyi prînt pliaiche lé 14 dé Juilet 1661. 

La nouvelle vèrsion d'la Litourgie Anglyicanne fut ag'vée au mais d'Févri 1662. Lé Rouai c'mandit à Jean d'graie eune vèrsion Française et l'6 d'Octobre 1662 lé Rouai c'mandit qu'la nouvelle vèrsion à Jean, eune fais finnie, s'sait la seule fait sèrvie dans l's églyises dé Jèrri et d'Dgèrnésy et l's aut's églyises dé langue Française en conformité auve l'Églyise d'Angliétèrre. L'Êvêque dé Londres accordit la vèrsion à Jean en 1663 mais ou fut publié raîque en 1667.

Eune vèrsion d'la Litourgie en Latîn 'tait nécessaithe pouor l's unnivèrsités mais l'brouoillon fait par l'Êvêque dé Salébiéthe fut pèrdu dans l'Grand Feu d'Londres. Lé travas fut confié don à Jean L'Vavasseux dit Duthé ouaithe qu'i' n'fûsse pon un grand savant d'Latîn mais un traducteu fidèle.

En 1662 i' fut appouainté Minnistre d'la Chapelle du Rouai et en 1677 i' d'vînt l'Douoyen d'Windsor et R'gistreux d'l'Ordre d'la Dgèrtchiéthe. I' mouothit en 1683 et fut entèrré dans la Chapelle d'Saint George du Châté d'Windsor.
Gouvèrnément

Dans la politique, un **gouvèrnément** () est l'corps exétchutif tchi gouvèrne un êtat, un pays ou un tèrritouaithe.

Si l'gouvèrnément d'un pays est dans les mains d'eune pèrsonne, nou dit qué v'là tch'est eune dictatuthe. Autrément y'a dé difféthentes manniéthes dé gouvèrnément démocratique.

Dans un système parlémentaithe, lé gouvèrnément est l'pus souvent êlu par lé parlément, ofûche les minnistres sont êlus par lé parlément, ofûche lé gouvèrnément est souôt'nu en blio par eune mâjorité parlémentaithe.

Dans un système présidentiel, ch'est l'chef d'êtat êlu tch'appouainte lé gouvèrnément. Y'a étout l'système mié-présidentiel, coumme en France, où'est qu'lé pouvé exétchutif est châré entre un président et un gouvèrnément responsabl'ye d'vant l'parlément.
Vicomte

En Jèrri l' **Vicomte** est un offici d's Êtats d'Jèrri tch'est responsabl'ye pouor la Mâsse Rouoyale, l'ordre dans l's Êtats et sa Chambre, et s'lon la louai s'en d'mente d'entchêtes, lévées d'corps, d'amendes et d'ordres judiciaithes, du sèrvice dé jury, et d'sastres.

Jusqu'en 1842 l'Vicomte 'tait un membre d's Êtats tch'avait l'drouait d'pâler mais pas d'voter. L'Vicomte restait membre d's Êtats sans l'drouait d'pâler ou voter jusqu'en 1948 mais i' continnue d'êt' présent duthant les rêunnions coumme offici.

Jusqu'en 1885 l'Vicomte contrôlait les marchièrs.

D'pis 1973 l'Vicomte est appouainté par l'Bailli d'Jèrri. Lé Vicomte d'achteu est Michael Wilkins.

Dauns la duchie de Normaundie, le du noumait eun **vicoumte**, chergit d'agi en pllèche du du de Normaundie.

## Viyiz étout
*Vicoumtaé

## Lian hors
*Dêpartément du Vicomte
Litourgie

Eune **litourgie** (du Vièr Grèc λειτουργία (*leitourgia*): oeuvre publyique) est la manniéthe êtablyie dé m'ner des sèrvices dans eune églyise. Atout eune litourgie, les cérémonnies, les priéthes, les actions, les patholes et ofûche les habits sont êtablyis. Autrément, eune litourgie peut êt' sîmpliément un livre d'priéthes.

Pouor l's Anglyicans, la Litourgie est sustout l'livre d'priéthes d'l'Églyise d'Angliétèrre. La Litourgie fut translatée en Français en 1662 par l'Révérend Jean L'Vavasseux dit Duthé.
Gamme

Les **gammes** sont des manniéthes dé laîsi.

Dé couôteunme, les gammes sont organnîsées et jouées s'lon des règl'yes, mais ch'n'est pon aîsi d'distîndgi les gammes et les sports, car y'a des sports tchi sont des gammes et des gammes qu'nou peut jouer coumme des sports. L'pus souvent eune gamme n'est pon eune activité phŷsique. Mais s'lon des difféthentes tchultuthes, touos les ièrs né vaient pon d'eune sorte. 
En Russie, nou dit qu'la gamme d'êchecs est un sport. 

Pouor l's êfants, les sports sont considéthés des gammes, car i' n'sont pon séthieurs.

## Les Gammes întèrnâtionnales

Nou peut aver des gammes dans l'sport: par exempl'ye lé rugby est un sport, mais nou peut jouer eune gamme dé rugby.

Un amas d'difféthents sports pratitchis ensembl'ye dans eune grande compétition a nom *gammes*:
* les Gammes Olŷmpiques
* les Gammes des Îles
* les Gammes du Commonwealth

## Gal'lie

Cornelis Troost 002.jpg|Lé cafot
Meyerheim Versteckspiel.jpg|Jouer au cache-muche
Cats-cradle.svg|La scie
Jogo da velha - tic tac toe.png|La crouaix
Hangman-6.png|Lé pendard
Dominoes.jpg|Les dominnos
International draughts.jpg|Les cârrieaux


## Viyiz étout
* Gamme dé doque
* Gamme dé cartes
** Blackjack
Gammes Olŷmpiques

Les **Gammes Olŷmpiques** () sont eune grande compétition întèrnâtionnale dé sports tch'a lieu touos les quatr' ans. Ch'est en tchi y'a deux difféthentes compétitions: l's Olŷmpiques d'Êté et l's Olŷmpiques d'Hivé. Jusqu'en 1992 les deux compétitions prannaient pliaiche dans la même année, mais d'pis chu temps-là il' ont 'té r'muées et y'a achteu deux ans entre les cheinnes d'Hivé et d'Êté.

Les Gammes Olŷmpiques fûtent ravigotées en 1896 à Athènes par lé Baron de Coubertin , înspithé par les vielles Gammes Olŷmpiques jouées à Olŷmpie en Grêce 776 avant l'Christ – 393 auprès l'Christ.
Nouvelle Chronique de Jersey

La **Nouvelle Chronique de Jersey** 'tait eune gâzette dé Jèrri tchi fut lanchie l'3 d'Janvyi 1855. 

Lé 4 d'Avri 1917 ou jouaingnit la *[[Chronique de Jersey]]* et les deux gâzettes ensembl'ye d'vîntent les *[[Chroniques de Jersey]]*.
British Press

Lé **British Press** 'tait eune gâzette dé Jèrri. I' fut amalgamé auvec lé "Jersey Times" l' 5 d'Mar 1823, et continnuit d'être publié jusqu'au 16 d'Juilet 1910.
Rouoge Crouaix

La **Rouoge Crouaix** est un sŷmbole fait sèrvi pouor protégi les boulants et bâtisses d'aîgue et d'doctrinn'nie duthant les dgèrres. Ch'est iun des quat' sŷmboles èrconnus par d's accords întèrnâtionnaux.


Image:Flag of the Red Cross.svg|la **Rouoge Crouaix** grée en 1864
Image:Flag of the Red Crescent.svg|l**'Rouoge Craîssant** grée en 1876, r'connu en 1929
Image:Red Lion with Sun.svg|les Rouoges Lion et Solé n'sont d'aut' fait sèrvi d'pis la Révolution d'1979 en Iran
Image:Flag of the Red Crystal.svg|lé **Rouoge Crista** grée en 2005


Nou pâle d'la *Rouoge Crouaix* étout pouor pâler d'ches organnîsâtions:

* lé Conmité Întèrnâtionna d'la Rouoge Crouaix
* la Fédéthâtion Întèrnâtionnale des Sociêtés d'la Rouogue Crouaix et du Rouoge Craîssant
* les sociêtés nâtionnales d'la Rouoge Crouaix ou du Rouoge Craîssant
Grand Pataflias

Lé **Grand Pataflias** (; en Angliais: *Big Bang*) est un nom tch'a 'té donné à la théorie, atchilyie par l'pus grand nombre dé scientistes tch travâlent dans la cosmologie, tch'explyique l'originne dé l'Unnivèrs. S'lon chutte théorie y'a dans les 13.7 billions d'ans eune seule taque cont'nait tout l'Unnivèrs. Chutte taque 'tait bein p'tite, hardi b'sante et divèrsément caude. Tout ch'qu'i' y'a – l'espace, lé temps tchi pâsse, et la matchiéthe – fut grée quand chutte taque s'êtrueûlit.

En 1927 Georges Lemaître publyit ses r'chèrches tchi mouontrit qu'l'Unnivèrs est à agrandi. Albèrt Einstein èrfusit d'accepter l'idée qu'l'Unnivèrs pouvait agrandi. Lemaître proposit qu'si l'Unnivèrs dév'nait pus grand, il éthait deu c'menchi hardi p'tit – il app'lit lé p'tit Unnivèrs l' *atonme prînmitive*.

En 1949, l'astronome Fred Hoyle tchi proposait eune aut' théorie, l'Êtat Stabl'ye, s'motchit d'la théorie à Lemaître et la bâptîsit un *big bang*. Pouor l's années 1960, l's obsèrvâtions astrononmiques faites avaient donné pus d'têmouongnages en faveu du Grand Pataflias.
Conmète

*  **coumète**
*  **Conmète**

Eune **conmète** est un p'tit corps du système solaithe tchi circtchule lé Solé, l'pus souvent s'lon eune orbite hardi irrédguliéthe, et tch'a eune coue d'ponsi et d'gaz.

Les conmètes ont lus originne dans les nues à Oort, tchis sont t s'posées d'êt' un amas d'matchiéthe laîssie à l'entou du système système quand ch't'î-chîn s'fidgit y'a des billions d'années. D's êffets d'gravité dêlouog'geaient des blios g'lés d'ches nues tchi c'mench'chaient, s'lon la théorie, à lus appréchi du Solé dans eune orbite êliptique. 

Coumme les conmètes lus appréchent du Solé, l'ieau et l'gaz sont dêg'lés et l'ponsi auve ieux. Lé ponsi est laîssi driéthe la conmète dans s'n orbite et l'gaz est soûfflié hors endrait l'Solé.

La Conmète à Halley est la mus connue des conmètes.

## Viyiz étout

* Astrononmie
Brandenbourg

*  le **Braundebouo**

L' **Brandenbourg** (en Allemand: *Brandenburg*; en Bas Sorbien: *Bramborska*; en Haut Sorbien: *Braniborska*) est iun des 16 êtats fédéthaux d'Allemangne. L'tèrritouaithe d'l'êtat va l'tou d'Bèrlîn mais chutte ville-là n'est pon eune partie d'l'êtat. (, l's habitaunts sount les *Braundebouorqùeis*)

La capitale est Potsdam. L'êtat fut grée en 1990 à la siette dé la rêunnificâtion d'l'Allemangne, mais l'Brandenbourg 'tait historiquement un êtat îndépendant.

## Adminnistrâtion
L'Brandenburg a 14 comtés (*Landkreise*),



et 4 distrits villais (*kreisfreie Städte*),

# Brandenburg an der Havel
# Cottbus
# Frankfurt (Oder)
# Potsdam

## Histouaithe

D'pis l'Mouoyen Âge l'Brandenbourg 'tait iun des 7 êlectorats d'la Sainte Empithe Romaine. La dŷnnastie des Hohenzollerns gouvèrnait l'pays d'1415 et d'1618 les Hohenzollerns gouvèrnaient l'Brandenbourg et la Prussie ensembl'ye, v'là tchi d'vînt l'Rouoyaume dé Prussie en 1701 auve sa capitale à Bèrlîn.
Colonne

Eune **colonne**, dans l'architectuthe, est un haut cŷlîndre en pièrre ou ofûche en bouais tchi souôtcheint un pliafond, un lief ou aut' structuthe. Y'a étout des colonnes tchi sont êrigies coumme des monuments.

Les preunmié colonnes faites sèrvi dans la bâtithie 'taient sans doute des trous d'bouais. Nou-s'abatt'tait des bouais et les graiethait atout eune tîle. Quand les Vièrs Grècs dêv'loppîtent lus colonnes, lus colonnes stchulptées ramémouaithaient les mèrques sus les trous tchèrpentés. L's Êgyptiens, ieux, dêcothaient lus colonnes coumme des palmes.

## Architectuthe cliâssique

Dans l'architectuthe cliâssique nou distîngue des difféthentes ordres dé colonne:



Image:DSC00145 - Sala con colonne del Musero archeologico - Foto di Giovanni Dall'Orto.jpg|Colonne Dorique: La colonne est sîmpl'ye à haut, san trou est boêté.

Image:Tuscan order porch.JPG|Colonne Toscanne: La colonne est hardi sîmpl'ye, sans les boêteuses d'la colonne Dorique. Ch'est chutte colonne tchi 'tait faite sèrvi dans l'architectuthe donmestique d'la manniéthe dite Georgienne.

Image:Colonne-p1040008.jpg|Colonne Ionnique: La colonne est boêtée et san haut a des rouôlots ès carres.

Image:Templo-Evora 2.JPG|Colonne Corîntchienne: La colonne peut êt' boêtée ou nânnîn, et san haut est en forme d'un touffet d'fielles d'acanthe. Les Vièrs Grècs né faîthaient sèrvi qu'rarement la colonne Corîntchienne tchi 'tait faite sèrvi pustôt par les Romains.

Image:Bundesverwaltungsgericht (Detail).jpg|Colonne Composée: Lé haut d'la colonne est composé des fielles d'la colonne Corîntchienne et des rouôlots d'la colonne Ionnique. Ch'tait l's architectes d'la R'naîssance tchi faîthaient sèrvi pustôt chutte colonne.
Laungue construite

Eune **Laungue construite** ou **Conlaungue** est eune laungue tchi a été faite par eune ou pusûrs persounes qu'no appele conlaungers. Ol est doun difféthente d's âotes laungues pâlées dauns l'mounde tché les conlaungers appelent natlaungues (laungues naturelles).

## Les différenthes conlaungues
**1-No peut veir pusûrs sortes éd conlaungues:**
* L's **Auxlaungues** ou laungues auxiliaithes coumme l'Espéranto, lé Volapük ou byin accouo lé Kotava. Ches laungues ount été construites pouor qué les gens dauns l'mounde puissent prêchi sauns prenre l'angllais coumme preunmièthe laungue par exemplle.
* L's **Artlaungues** ou byin laungues artistiques coumme syines tchi ount été faites par J.R.R.Tolkien: lé Quenya et lé Sindarin.
* Les Laungues uchroniques coumme syines éd III Bethisad: lé Brithenig et lé Wenedyk. Ches laungues sount créées do d'âotes natlaunges et sount paé mais imaginées. Chu sount des laungues créées telle tch'i' ieuent été si eune laungue avait d'meuthé ichîn ou lenreit. Y'a étout eune laungue nouormande, lé néonouormand, tchi est créée do l'norrouais et les mots scandinaves tchi sount achteu dauns la laungue nouormande.
* Les **Loglaungues**, ou byin accouo langues logiques, tchi sount des conlaungues créées pouor veir l'mounde d'aveuc d'âotes uus ou byin d'eune manièthe pus logique s'lon la théorie d'Sapir-Worf. Y'a par exemple lé Lojban.

**2-Ches quat' counséquents genres d'conlaungues peuvent êt' étout sépathés en déeus:**
* Les laungues *a priori* tchi ount des mots tchi veinnent d'pyiche laungue.
* Les laungues *a posteriori* tchi ount des mots tchi veinnent d'âotes laungues.

## Eun miot d'histouaithe
## Lians hors
* **l'Espéranto** http://esperanto-france.org/
* **Articlle sus lé Sindarin:** https://web.archive.org/web/20060923203133/http://www.uib.no/People/hnohf/sindarin.htm
* **Groupe pouor la créatioun du néonouormand:** https://web.archive.org/web/20070311031500/http://groups.google.fr/group/neonormand
* **Lé Lojban:** https://web.archive.org/web/20070311031500/http://groups.google.fr/group/neonormand
Pan

**Pan** est l'dgieu Grèc d'la natuthe tchi sé d'mente des gardeurs d'brébis et d'lus troupé.

Chu dgieu est r'présenté à maîntchi biche auve les cônes, la barbe et les gambes dé chutte bête-là. Il est un dgieu prînmitif tch'eut s'n originne en Arcadie, ofûche d'vant les dgieux d'Olŷmpe (dé tchi qu'i' n'est pon dans les rangs). Ch'est l'dgieu tch'êmôque la pannique ès cheins tchi rencontrent, mais il est étout r'connu pouor san pouvé érotique.

Il est souvent r'présenté auve l'înstrument d'musique dit  *pipes à Pan*. S'lon chein qu'nou racontait, Pan couothait souotre eune nŷmphe tch'avait nom Syrîngue. Ou fut changie en ros pouor s'êcapper au dgieu; Pan copit d'ches ros pouor en faithe des pipes.
Hèrtchule

*  **Ĥertchule**
*  **Hèrtchule**
*  **Hertchule**

**Hèrtchule** (dgieu Romain - *Hercules*) ou **Héthacl'ye** (dgieu Grèc - Ἡρακλῆς) est un héros divîn dans la mythologie Cliassique, lé fis d'Jupitèr ou Zéus.

Parmi l's histouaithes entouor Héthacl'ye 'tait l'histouaithe des douze travaux par tchi qu'il avait a affronter des bêtes monstrueuses.
Apollon

**Apollon** () 'tait l'dgieu, s'lon la mythologie Grècque et Romaine, d'la lueu. I' 'tait l'arbalêtchi divîn tchi lanchit ses èrchelles d'la santé ou d'la mort. I' r'présentait étout l's arts et sustout la musique et la prédithie dans l's oracl'yes. I' 'tait identifié avaû les siècl'yes auve lé solé, ouaithe qu'lé dgieu du solé restait eune divinnité s'pathée.

La tchulte d'Apollon et d'sa soeu Artémis vînt d'la P'tite Âsie et fut atchilyie par les Grècs. Ches deux dgieux-là 'taient l's êfants d'Zéus et d'Léto.
Tourisme

Lé **tourisme** est la faîs'sie d'viages ou d'touônnées pouor lé laîsi ou l'fanne. Ch'est pôssibl'ye dé vîsiter un bord pouor lé tourisme et pouor eune aut' raîson étout: par exempl'ye, lé tourisme dé santé quand nou vîsite ofûche un spa ou des caudes fontaines ou eune aut' pliaiche èrnommée pouor s'n êffet sus la santé.

## Histouaithe

Nou dithait qu'les preunmié viages touristiques éthaient 'té des pèlerinnages quand les gens allaient vîsiter un lieu saint ou des lieux saints, pas sèl'ment à seule fîn d'y pratitchi lus r'ligion mais pouor vaie un pays difféthent ou eune ville difféthente et ses attractions.

Y'avaient des gens tchi viageaient pustôt pouor vaie les mèrveilleurs templ'yes, sanctuaithes, statues des dgieux ou des saints, ou cathédrales.
Câochie

*  **câochie**
*  **grand' route** - *Viyiz étout* caûchie *tch'est un sujet difféthent*
*  **grànd route**

Eune **câochie** est eun graund quemin ou eune graund rouote pouor se rende d'eune ville à eune âote. Les prémyires câochies ount 'taé féchounaées par les Romains, en dreite lène, ou quasiment. Ch'tait pouor alaer pus vite, pouor l'armaée romaine, pouor gardaer seûres les counqùets dauns l'Empire romain.

Ches câochies-lo ount servi pus de mille auns. En Fraunce, les roués fitent féchounaer des nouvelles caôchies, appelaée des « rouotes roiales », que no dit parfeis « napoléioniènes ». Dé depis les , les câochies sount des graundes câochies (ou étorouotes).

## En Jèrri

En Jèrri y'a des **grand' routes** entre les pâraisses. Hardi dg'ieux fûtent bâties au  coumme des rues militaithes à seule fîn d'lier des forts et des bèrrexes auve la caûchie d'Saint Hélyi.

Achteu les grand' routes et d'aut's quémîns împortants sont gouvèrnés par l's Êtats d'Jèrri (d'pis 2005 par lé Minnistre du Transport et des Sèrvices Techniques); les p'tit c'mîns sont gouvèrnés par les Conmités des C'mîns des pâraisses.
Atôme

*  **atôme**
*  **atonme**
*  **--**

Eune **atôme**, ch'est quasiment le pus petit bouot de morcé de la matyire. I fâot doun pusuurs atômes pouor faire eune molétchule, et les molétchules, ch'est la mannyire de raungi l's atômes pouor faire dé la matyire. 

Dé chu mannyire-lo, l'iâo, ch'est eune pannelaée de molétchule H²O, qù'est faite aveu 2 âtômes d'hydrogène, coupllaé d'eune atôme d'Ossigène.

Touos l's atômes dauns la nateure ount 'taé trouaés dé depis loungtemps par les chimistes, et le prémyi à les raungi feut Mendeleiev. 

Fâot savaer itou que les atômes ne se trouent janmais touot seus ; i sount tréjouos acauntaé à eun'âote.
Pyit

*  **pyit**
*  **pisse**
*  **pits** ou **pis**
*  **pi**

Eun **pyit**, ch'est eune founde trouaée dauns la terre, pouor alaer puchi eun liqùide.

Dé touos temps, ch'tait byin seû pouor puchi de l'iâo. Y a coume cha pusuurs mannyires dé pyit. En Afrique, ch'est eun trouo ioù que no peut d'cende d'aras l'iâo. Par tcheu nouos, en Ûrope,  le trouo est machounaé de pyire, aveu parfeis eune bicotte dé desus. L'iâo du pyit est eun suaée de nappe. No la puche do eun siâo aĥoqùi oû bouot d'eune qùaîne, qùé no ĥale en touornant eune manivelle.

D'aveu l'industrie, y a-z-eu des pyits d'espllotatioun. 

Les prémyis sount des pyits ioù que no fait d'cende des houmes pouor queri dé qùei, coume dauns les mènes. Dauns eune mène dé fé ou dauns eune mène dé saé anhyi des pyits, le pyits sert itou ès houmes.

Mais ya itou des pyits d'hydroqùerbure, coume des pyits de pétrôle ou de gaz à breûlaer.

Dauns eun gouofre (ou *aven*), l'entraée est coupassous eun pyit naturé. Fâot de la corde pouor y d'cende.

## [[Diton]]
*  *Lé sillot va tant au pits tch'il y reste*

## Viyiz étout
* Hydrologie
Molétchule

*  **molétchule**
*  **molétchule**
*  **--**

Eune **molétchule**, ch'est eun assembllage dé pusuurs atômes enter ieus. La matyire est faite dé millards dé molétchules, seloun lé gré de la nateure.
Mare

* **mare**
* **mare**
* **mathe**
* **mar**

Eune **mare** est eune réserve d'iâo. 

Y a les syines qùi sount naturêles, coume les mares de caump (en pais d'ergùile), ou coume les graund mares dé mountangne ou coume les mares dé côte. Dauns le Cotentin, fâot veî les mares dé Vâoville (noumaée : la Mare de V.) ou enco à Gatteville (mare dé Gattemare). Aveu l'avaunche dé la mé sus la terre, byin des mares né sount pus que des souovenins.

L's âotes mares sount féchounaées. 

Dauns les couors des f'aunches-valî, y avait byin souovent des **marettes** pouor faire beire les baêtes ou nagi les bouores. Fâot gùettyi qué le mâle n'y dépure brin.

Âotefeis, ou temps de la fieudalitaé, touos les fieus avaient des vivyis, qùi sount des mares à peissoun. Pouor avaer eune bouone iâo dauns le vivyi, o vyint par eun bieu qùi la ĥale d'eun ru ou d'eune rivyire en amount.

Pouor fabriqùi de l'êtricitaé, no fait des mares aveu eun barrage, et ch'est l'iâo gardaée qùi devyint la forche de la machène êtrique.

Anhyi, cha arrive enco de faire des mares, coume pouor arfrédi les réacteus des luqùérènes atomiques, ou enco, sus le bord des câochies, pouor ne paé que l'iâo qùi couole dé la veie s'n âle niaer les cllos du trîge.

## En Jèrri

En Jèrri la pus grande mathe est la *Mathe au Seigneu* à Saint Ouën, dé tchi la contrée a nom *Vaû d'la Mathe*. Y'a étout la *Mathe Sainte Cat'linne* (les cheins tch'y d'meuthent sont les *Mathiens*) tchi n'est pon eune mathe, mais eune baie.

Quand la mathée s'èrtithe, ou laîsse des mathes (ou des *[[pits]] dg'eau*) dans les rotchièrs dans tchi nou trouve ofûche du frêtchin, du crabîn, des cons d'rotchi et d'aut's bêtes.

Quand i' tchait d'la plyie, y'a des mathes par les c'mîns.

## [[Diton]]
* *êt' dans la mathe à la trie*

## Gal'lie

Pond-001.jpg|eune mathe dé village en Russie
AnenomeVancouverIsland.JPG|eune mathe auve des cons d'rotchi
Aquaplaning.jpg|eune mathe dans la rue
Loup

Un **loup** (;  **loup**; **leu**; en Latîn: *Canis lupus*) est un mammiféthe mangeux d'viande d'la fanmil'ye des cannîns, tout coumme lé tchian et lé r'nard.

## [[Diton]]s
*  *la faim fait l'loup sorti du bouais*
*  *pas pus li qué l'rouoge loup*
*  *tchi saithait les coups happ'thait les loups*
*  *au carrefour ès loups*
Êclyipse leunaithe du 3 d'Mar 2007

L**'êclyipse leunaithe du 3 d'Mar 2007** 'tait eune êclyipse totale d'la Leune.

Ch't' êclyipse quémenchit à 20:18 UTC lé 3 d'Mar 2007 et la Leune 'tait compliètement êclyipsée par l'ombre dé la Tèrre entre 22:44 et 23:58 UTC.

Nou viyait l'êclyipse totale en Afrique, en Ûrope et en Êst du Mitan. En Âsie et au Vouêt d'l'Australie nou la viyait au couochant d'la Leune, et en Améthique au l'vant d'la Leune.

## Gal'lie

Phase d'occultation de la lune.JPG|
Eclipse 20070303.jpg| 


## Viyiz étout

*Astrononmie

## Réféthence
1154

|
**** |




Annaées 1130 | Annaées 1140 | **[[Annaées 1150]]** | Annaées 1160 | Annaées 1170



1149 | 1150 | 1151 | 1152 | 1153 | 1154 | 1155 | 1156 | 1157 | 1158 | 1159

 

----

*Chute page sé rapporte à l'annaée *'1154** du [[calendri grégorian]].''</div> 




== Histouère dé l'annaée : ==

=== Mounde ===
*

=== [[Ûrope]] ===
*
---------
=== [[Duchie de Normaundie]] ===
* 
===== [[Îles normaundes]] =====
* [[Guernési]] :
* [[Jèrri]] :

== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
1025

|
**** |




Annaées 1000 | Annaées 1010 | **[[Annaées 1020]]** | Annaées 1030 | Annaées 1040



1020 | 1021 | 1022 | 1023 | 1024 | 1025 | 1026 | 1027 | 1028 | 1029 | 1030

 

----

*Chute page sé rapporte à l'annaée *'1025** du [[calendri grégorian]].''</div> 




== Histouère dé l'annaée : ==

===Mounde===
*

===[[Ûrope]]===
*
---------
===[[Duchie de Normaundie]]===
* 
=====[[Îles normaundes]]=====
*[[Guernési]] :
*[[Jèrri]] : L'nom d'[[Jèrri|JERSOI]] mînt à jour pour la preunmyié fais dans eune charte du [[Duc R'chard III]].


== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
Habit

Les **habits** (;  **hardes**;  **hard**) sont dé tchi d'marchandise fait ou fait sèrvi pouor couvri l'corps ou eune partie du corps d'eune pèrsonne.

Nou met les habits à seule fîn dé
* s'garder caud
* protégi l'corps
* muchi les parties ou d'aut's parties du corps tchi n'sont pon pouor êt' veues s'lon la tchultuthe
* mouontrer un rang dans la sociêté
* s'faithe pus bé

Les preunmié habits sans doute 'taient des pieaux d'bêtes, mais y'a des tchultuthes dites prînmitives tchi font sèrvi d'l'hèrbe ou d'aut's parties d'pliantes pouor sé couvri.

S'lon la Bibl'ye, Âdam et Êve 'taient nueus quand i' fûtent grées mais voulîtent muchi lus corps quand i' mangîtent lé frit d'fendu. I' sont souvent r'présentés dans des portraits en portant des fielles dé fidgi.

Y'a des difféthentes manniéthes d'habits:

* c'mînse
* fa
* câsaque
* braies
* chapé
** liste des capiâos
* cravate
* cauche
* cotelle
* tee-corset
* corset d'oeuvre
* fro ou robe
* drâses
Catalan

Lé **Catalan** est eune langue Romanne qué nou pâle en Catalongne en Espangne, en Valencie, ès Îles Baléariques tchi sont en Espangne étout, en Andorre, en Catalongne du Nord en France, et dans la ville dé L'Alguer en Sardangne en Italie.

Y'a dans les 10 millions d'gens tchi comprannent lé Catalan et dans les 7 millions tchi l'pâlent. Ch'est eune langue officielle d'Andorre, et en Espangne ch'est officielle en Catalongne, en Valencie et ès Îles Baléariques.

Lé Catalan est pathenté auve l'Occitan et y'en a tchi dithent qu'ches deux langues-là sont eune dgaîngue des langues Romannes.

## Viyiz étout
* Littéthatuthe Catalanne
Pâle

* **pâle**
* **païle**
* **pâlle**

De la **pâle**, ch'est du pyid de bllés. 

Quaund que no fâoque des bllés, coume lé fouorment, l'orge ou l'aveine, no cope d'aras la terre pouor avaer assaez de pâle. Ch'est en serraunt les brins de pâle qùé no fait des gùerbes. No dit *gùerbaer*. Ampraées la batteue, la pâle qùi reste sé noume lé gllu. Cha peut servi à byin d's affaires. 

Prémyirement, no s'accomode de chu gllu-lo pouor assainaer l's établles. Cha servait âotefeis à faire des matelas, devaunt qùé de servi de lanne dé bercas. Ou enco pouor empâosaer le freid ou le câod d'entraer (coume dauns eun laiterie).

Itou, aveu les gùerbes peingnies pouor faire du châome.
Pagannisme

* **pagannisme**
* **---**
* **Pagannisme**

Lé **pagannisme** n'est pin dreit coume eune religioun. Ch'est eune criyaunche en de vuus dùus. Y a pin eun seu pagannisme, mais pusuurs.

No troue par exemplle l'odinisme dauns le nouord de l'Ûrope

Mais y a quaund maême oco eune criyauche payenne qùé no troue en Ûrope. Ch'est la religioun des Maris.
Conte

*  **counte**, **histouère**
*  **caonte**, **luraon**
*  **conte**, **conte à l'entou d'l'âtre**

Le **counte** est eun genre littéraire qùé no troue dauns touotes les tchultures populaires. Ch'est byin souovent eune pétite histouère. Des couops, no peut y luure eun miot de mâgie coume dauns *[[Barbe blleue]]*. En Fraunce, l'âoteus le pus counséquent de countes est Charles Perrault. L's âotes countes byin counus de veuen ches les countes dé Grimm.

## Viyiz étout
* Arînmée
* Conte en vitesse
Minnoritaé

Eune **minnorité** est eun grouope eud geins qùi sount difraunts d's âotes fâote qù'i pâlent eune âote laungue, qù'i sount d'eun âote païs, ou byin oco qù'i z-ount eune âote criyaunche.
Arînmée

Eune **arînmée** () est eune p'tite poésie ou un rînme èrcité ès mousses ou par les mousses. Nou dit étout un *[[Conte|conte à l'entou d'l'âtre]]*. "Rouli, roulant" ou la "Randonnée Minnette" est eune manniéthe d'arînmée. Y'a des p'tites arînmées tchi sont étout des ditons.

Y'a d's arînmées qu'nou r'cite pouor patter dans eune gamme:

: Aen loup par lé desaert,
:La coue levaïe, lé baec en l'air,
:Iun daeux treis
:Dans lé bouais
:Quate chinq six
:Saept huit neuf
:Vers lé boeuf
:Dix aonze douze
:Dans la bouze

Y'a d's arînmées qu'nou r'cite auve des actions.

: Trais cos dé marté
:lé fixe coumme d'pus bé;
:trais cos dé martchieaux
:lé fixe coumme i' faut.

*(nou tape trais fais sus l'corps du p'tchiot en dîthant chette-chîn)*

: À l'Êta, à l'Êta,
:Sus man p'tit blianc j'va -
:Au pas ... au pas...au pas
:Au trot... au trot . . au trot
:Au galop, au galop, au galop

*(lé p'tchiot est monté sus les g'nouors d'la grand' pèrsonne)*

L'èrpét'tie des mots est împortante pouor les mousses, et nou fait sèrvi tchiquefais des sétchenches ou des séthies dans l's arînmées: des jours, des pâraisses ou d'aut's choses.

: I' tchait d'la plyie 
:Pouor les fil’yes dé Sainte Mathie. 
:I' tchait d'la né 
:Pouor les fil'yes dé La Trinneté.
:I' tchait d'la brousse 
:Pouor les fil'yes tchi lus r’troussent.
:I' tchait d'la grile 
:Pouor les fil'yes dé Grouville. 
:I' fait d'la bliâse, 
:Pouor les fil'yes tchi n'ont pon d' drâses.
 
Les dés d'la main:

: Ponchot, lippot, longis, malassis, Pièrre des côtis 

Et y'a d's arînmées pouor les fêtes dé l'année:

: Noué, Noué, man Noué....
:un morcé d'gâche sus l'but dé l'ais
Arabie Saudi

L' **Arabie Saudi** ( **Arabie Sâodite**) est un pays en Âsie.

La capitale du pays a nom Riyadh.  Jeddah est la deuxième pus grande ville du pays (auprès la capitale).
Jeddah

**Jeddah** est eune ville en Arabie Saudi sus l'bord d'la Rouoge Mé. Ch'est la deuxième pus grande ville du pays auprès la capitale Riyadh. La populâtion est dans les 3.4 millions d'gens.

La ville 'tait un village ès pêtcheurs y'a deux mille ans, mais en 647 eune caûchie fut fondée à seule fîn d'atchilyi les pélérîns tchi viagent en Mecque.

Lé pus haut jet dg'ieau du monde fut bâti à Jeddah en 1980-1983.


|Grande route d'la côte
Image:DSC00029-jed-gate.JPG|Eune arche à Jeddah
Norvégien

Eul **Norvégien** est eune laungue qù'no pâle achteu en Norouague. Ya pin seument eune laungue norvégienne, mais déeus: eul bokmål qùi veint du daneis, et l'nynorsk qùi veint des difraunts loceis pâlaés en Norouague.

Les geins d'lo lenreit pâlent les déeus à la valdrague.
C'mîns d'Saint Jacques

*  **Quemin à saint Jâcque**
*  **Ch'min d Saint Jacques**
*  **C'mîns d'Saint Jacques** ()

Les **C'mîns d'Saint Jacques** sont la galaxie dans tchi not' système solaithe est pliaichi. La galaxie est eune galaxie en touothâle et l'Solé est ieune d's êtailes dans iun des bras d'chutte touothâle.

Viyant qu'la galaxie est pustôt pliate, quand j'èrgardons l'ciel, j'viyons un amas d'êtailes coumme un blianc russé. Ch'est en tchi j'èrgardons l'travèrs d'la galaxie d'un bord.

Les pélérîns tch'allaient à Saint Jacques dé Compostelle en Espangne au Mouoyen Âge faîthaient sèrvi les C'mîns d'Saint Jacques à seule fîn d'navidgi, et v'là tch'est l'originne du nom. Dans d'aut's langues lé nom veint d'aut's crianches. Les Vièrs Grècs criyaient qué quand la déêsse Héra tétait lé p'tchiot Hèrtchule, du lait s'êtrueûlit l'travèrs du ciel (ch'est l'originne du mot *galaxie* car γαλαξίας en Grèc veurt dithe chein tch'est laiteux). Pouor les Lettons et les Lithuaniens ch'est lé *c'mîn ès ouaîsieaux* car les ouaîsieaux siévent les êtailes en mîngrant.
1124

|
**** |




Annaées 1100 | Annaées 1110 | **[[Annaées 1120]]** | Annaées 1130 | Annaées 1140



1119 | 1120 | 1121 | 1122 | 1123 | 1124 | 1125 | 1126 | 1127 | 1128 | 1129

 

----

*Chute page sé rapporte à l'annaée *'1124** du [[calendri grégorian]].''</div> 




== Histouère dé l'annaée : ==

=== Mounde ===
*

=== [[Ûrope]] ===
*
---------
=== [[Duchie de Normaundie]] ===
* 
===== [[Îles normaundes]] =====
* [[Guernési]] :
* [[Jèrri]] :

== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
27 Mar

**27 d'Mar** –  **27 du meis d'mar** –  **27 dé mar**

Ch'est l'86 jour d'l'an s'lon l'almonnas Grégorien (87e jour ès années bissextiles).

## Chein tchi s'pâssit

## Les fêtes

## Les cheins tchi fûtent nés

## Les cheins tchi mouothîtent
Caûque-souothis

* **câoque-souoris**
* **caoud-d'souoris**
* **caûque-souothis** ()

Eune **caûque-souothis** est un mammiféthe tch'a d's ailes et tchi peut voler; ch'est l'seul mammiféthe tch'est capabl'ye dé voler pouor du vrai. Y'en a d'aut's bêtes tchi peuvent vailer en l'air mais les dgéthets dé d'vant ès caûques-souothis sont êvolués en ailes, auve eune vaile dé pé entré les dés d'chein tchi soulait êt' la main.

Y'a dans les 1,100 manniéthes dé caûque-souothis dans l'monde. I' sont cliâssifiées dans l'ordre *Chiroptera* (tchi veurt dithe en Grèc *main aile*). Dans les 20% d'manniéthes dé mammiféthe sont des caûques-souothis.

70% des caûques-souothis sont des mangeurs d'însectes; quâsîment touos l's aut's sont des mangeurs dé frits, sénon qu'i' y'a trais manniéthes dites "vampithes" tchi chuchent lé sang, et acouo tchiques manniéthes tchi happent des p'tites bêtes à héthèque (des raînottes, des paîssons et ofûche des ouaîsieaux).
Mâchouaile

*  la **gannache**, le **mâqùet**
*  **machouaire(s)**, **maiselles**
*  **mâchouaile**,**mâchouaithes**

Les **mâchouailes** sont des structuthes tchi peuvent ouvri et freunmer la bouoche d'un annima. I' peuvent gaffer, tcheindre ou mâtchi.

Dans les bêtes à héthèque, les mâchouailes sont d's os ou cartilage: eune mâchouaile dé haut et ieune dé bas.

Dans les bêtes dites Arthropoda les mâchouailes sont opposées à côté.

Dauns la taête, la **gannache** est l'os sus qui sount apalaunties les dents de bas. Ch'est d'aveu lus gannache qùé l's houmes et qùiques baêtes mâquent lus mâquâle, araquent l'herbe ou byin des petites braunqùettes.
Fenin

* **fenin**
* **ch'nas à fôin**
* **solyi à fain**

 
Eun **fenin** est eune partie d'ene maisoun, le pus souovent eun' étage, ioù que no raunce lé fein. Ch'est byin souovent eun' étage sus gâole dé boués, sauns pus d'ais pouor y marchi. 

No-z-y met les bottes dé fein en l's entraunt par eune luqùerne aveu eune pétite porte en boués, où desus d'eune établle ou d'eune qùertrie. Fâot, pa'rai, qué le fein, qù'est de la mâquâle pouor les âomiâos et les quevâos, seit oû pus praès.

Âo jouo d'anhyi que no ne fait pus mais de pétites bottes dé fein, ni de gùerbes dé pâle mais des raundèles (des graundes bottes roundes), les fenins sount de graunds bâtiries, quaunt et l's âotes pyiches d'eune faisaunche-vali (estabu, dairie, et touot chen'na).

Eun **fenin**, ch'est itou eun mouché de bottes dé fein dauns eun cllos.

fr:fenil
Gaule

La **Gâole** feut eun territouère hauntaé pâ les Gâoleis, eun peuplle cheltique. Chu territouère coumpreneit la Fraunce et pis la Belgique d'achteure.
Cabot

* **cabot**
*
* **cabot** ou **caboté**

Eun **cabot**, ch'est eune mésure pouor les liqùides et les grans. La graundeu d'eun cabot n'est brin la maême partouot ioù que no le rencounte. 

En Cotentin, le cabot vâot chinquaunte pintes ou byin vingt-chin lites (25 l.). 

Eun **cabot**, rapport ou prémyi dit, ch'est itou eun panyi que no peut remplli coume si no y mettait la quantitaé d'eun cabot dé mesure.

Lé **cabot** est eune m'suthe tchi 'tait officielle en Jèrri jusqu'en 1918. Lé cabot contcheint 6 siextonnièrs. Deux cabots font un bouessé.

Quand nou vendait du grain et tout chenna par la m'suthe, lé cabot pouor du grain et du sé cont'nait 10 pots, l'chein pouor du blié, du seigl'ye, des pais ronds, des pais d'mai et des patates cont'nait 13 pots 1 1/3 pîntes.

Quand nou vendait du grain et tout chenna par l'paids:
*lé cabot d'grain b'sait 32 livres
*lé cabot d'blié b'sait 36 livres
*lé cabot d'avaine b'sait 28 livres
*lé cabot d'seigl'ye b'sait 40 livres
*lé cabot d'patates b'sait 40 livres
*lé cabot d'poummes ou d'paithes b'sait 38 livres

Nou soulait distîndgi l' *caboté combl'ye* (un cabot un siextonnyi et d'mi) et l' *caboté râté*.

Les fèrmièrs dé Jèrri pâlent acouo d'un *cabot d'patates*.

## [[Diton]]
**I' faut mangi un caboté d'chendres d'vant mouothi*
Mireus

* **mireus**, **mirette**
*  **miraeux**
* **mitheux**

Eun **mireus** est eune pllaque dé verre ergentaée, pouor se miraer. 

Dauns les pus ancians temps d'âotefeis, les gens se miraient d'aveu des mireus d'ergent'tie polie, ou en tchuvre apllatie. 

Dé depis, no fait couolaer sus eune gllèche dé verre du nitrate d'ergent. Ch'est de graunds mireus qùi feûtent féchounaer par Colbert à la Gllècherie de Touorlaville (ach'teu : La Gllècherie, praès Tchidbouo), pouor lé Palais de Versâle.
Cabot (frouque)

Un **cabot** est ofûche:

*un **[[cabot]]** tch'est eune m'suthe
*un **cabot** tch'est un paîsson: *[[Blennius pholis]]*, *[[Gobius paganellus]]*, *[[Gobius niger]]*
**un **cabot du dgiâbl'ye** tch'est un paîsson tch'a nom étout un grondîn ou un crapaud d'mé: *[[Cottus bubalis]]*, *[[Cottus scorpius]]*
**aen **cabot volànt** tch'est aen paissaon: *[[Callionymus lyra]]*
*un **cabot** tch'est eune bîngue
*un **cabot** tch'est eune rente
*eun **cabot** est eun graund panyi

## Gal'lie

Calyr m0.gif|aen **cabot volànt**, *Callionymus lyra*
Grugeux

*  **grugeus**
*  **vermaenne**
*  un **grugeux** (), des **grugeurs**

Un **grugeux** est un mammiféthe d'la fanmil'ye *Rodentia*.

Les souothis, les rats,  l's êtchutheurs, les couochons d'la Dginnée et les bièvres sont des grugeurs, mais y'en a un tas d'bêtes tchi sont d'chutte fanmil'ye. La fanmil'ye des grugeurs a pus d'manniéthes qu'autcheune aut' fanmil'ye dé mammiféthes: dans les 2,277 manniéthes v'là tch'est dans les 40% des manniéthes dé mammiféthe. 

Les grugeurs sont pustôt des p'tites bêtes tchi peuvent mangi eune grande vâriêté d'mangi et produithe des généthâtions dé p'tits grugeurs bein quédaine.

Les grugeurs ont deux grandes dents cop'rêsses dans les mâchouailes dé haut et d'bas tchi craîssent sans cêssi. Ch'est en grugeant tout l'temps – l'mangi, les nouaix, l'bouais – qu'les bêtes gardent ches dent en bouon êtat.

Ouaithe qu'les grugeurs saient pustôt p'tits, lé capybara d'l'Améthique du Sud est l'pus grand grugeux d'achteu (jusqu'à 65kg) et y'avait des grugeurs préhistoriques tchi 'taient acouo pus grands.

Nou dit qu'les grugeurs (ch'est en tchi les souothis et les rats) sont d'la vèrminne car i' peuvent grugi un c'mîn dans des granges, des tchuîsinnes, des boêtes et des stôrres. Mais dans des pays y'a des grugeurs tchi sont utiles – lé pé dé tchiques manniéthes a 'té r'chèrchi avaû les siècl'yes (par exempl'ye du rat mustchi, d'la chînchilla).
Qùierche

*  **qùierche**, **tchierche**
*  
*  **ieau-d'vie d'tchoeurs**

Le **qùierche** (mot qùui vyint de l'allemaund *kirsche*, pouor dire cherise), ch'est eune bllaunche que no peut faire d'aveu des jus fermentaés dé cherises, en les bouoillaunt déeus couops. 

Les bllaunches (alcools bllauns) sount reide byin fanmeus en Alsache, Allemangne, Âotriche et itou en Suisse. Dé pus, l'appelatioun de qùierche suisse (« kirsch suisse ») est protergie par la loué de chu pais. En tchusène, i y en a qùi pennent du qùierche pouor paraer la foundeue.
Désenqùérâodeus

* **désenqùérâodeus**
* **
* **tchéthaud**, ''blianc chorchi**, **déchorcéleux**

Eun **désenqùérâodeus** est eune persoune qùi sait désenqùérâodaer eun gent prins d'eun ma ou d'eun quérâod.

Dé dedauns l' Égllise catholique, ch'est le noum dounaé a-n-eun praête chergi par eun' évaêque de délachi eune personne ou byin eun enreit prins d'eun enqùérâodage.  

Un **tchéthaud** (ou un **blianc chorchi** ou un **dêchorchéleux** ou **d'senchorchéleux**) est, s'lon la crianche,  l'chein tch'a l'scîn dé dêchorchéler les cheins tch'ont 'té enchorchélés par un chorchi (ou un enchorchéleux ou nièr chorchi).

Un **dêcompteux** ( **décaomptaeux**) est un dgéthisseux tchi hale les maux en dêcomptant.

## Viyiz étout
*Désenqùérôdage
Empire

* **empire**
* **empire**
* **empire** 

Eun' **empire** est un état qù'est duut par un empereus ou eune emperèche. 

Ch'est, par ensemblle, pusuurs roioumes souos la man d'eun monarque, ou de pusuurs états, ou byin eun roiome reide graund. Dauns l'histouère, ieun qù'est le pus couneu, ch'tait l'empire romain. I y a-z-eu itou le Saint-Empire, ou l'empire d's Indes.

En Fraunce, Napoléioun se fit *empereus des Fraunçais* en 1804, et foundit le prémyi Empire (1804-1814). Par ampraès, Napoléioun III fit eun segound Empire (1852-1870).

No peut prêchi d'empire pouor des graunds dominatiouns, maême si o sount à câose d'eune républlique. Ch'est pouorqùi la Fraunce avait eun' empire colonia, sus l'Afrique et l'Asie au .

Ach'teu maisi, le drényi empire du mounde, ch'est le Japoun, ioù que l'empereus est noumaé eun *tenno*.

## Viyiz étout
*Rouoyaume Unni
*Républyique
*Autriche-Hongrie
*Împérialisme
Chorchi

* **chorchyi**, **chorchyire**
* **chorchi** (), **chorchiéthe**
* **sorchier**, **sorchière**

Un **chorchi** est, s'lon la crianche, eune pèrsonne tch'a du scîn, tch'a l'pouvé dé c'mander la natuthe et d'enchorchéler les gens et les bêtes.

S'lon les tchultuthes, y'a un tas d'difféthentes crianches entouor les chorchièrs et viyant qu'les gens 'taient êpeûthés par la chorchell'lie nou mênommait les chorchièrs dé difféthentes manniéthes. Par exempl'ye, en Jèrri nou mênommait les chorchièrs "les gens du scîn" ou "les gens du Vendrédi" et en Dgèrnésy "les gens du hoc" ou "les gens du venderdi".

Nou soulait distîndgi les *[[nièr]]s chorchièrs* (tchi faîthaient du ma) et les *[[blianc]]s chorchièrs* (tchi faîthaient du bein), mais nou dithait étout qu'les chorchièrs pouôrraient faithe du bein ou du ma si'en cas.

Un houmme du scîn est un **chorchi** (un **enchorchéleux**, un **tchéthaud**) ( aen **quéraud**, aen **sorchier**;  **chorchi**).

Eune femme du scîn est eune **chorchiéthe** ( enne **sorchière**, enne **sorille**, enne **[[gris]]e**, enne **drolesse**, enne **enferouagnie** ou enne **carouogne**;  **chorchir**).

Les chorchièrs 'taient s'posés d'lus rassemblier eune fais par s'maine les Vendrédis au sé pouor lus sabbat ( hoc, sabat). En Dgèrnésy nou criyait qu'lé sabbat prannait pliaiche au Catioroc, et en Jèrri à Rocque Bèr.

## Viyiz étout

*Pièrre dé chorchièrs
*Désenqùérâodeus
Chorchi (frouque)

Un **chorchi** est ofûche:

*un chorchi ou eune chorchiéthe tch'enchorchelle.
*un chorchi ou eune chorchiéthe tch'est eune êcale *[[Murex erinaceus]]*
*un chorchi ou eune chorchiéthe tch'est eune êcale *[[Nucella lapillus]]*

 Aen **sorchier** est, i' s'peut:

*aen sorchier ou enne sorchière des gens du hoc
*aen sorchier ou enne sorchière tch'est énn abot
*aen sorchier tch'est aen bouillas d'bouais


Image:The Love Potion.jpg|eune chorchiéthe enne sorchière eune chorchyire
Image:Magnet0873.png| aen sorchier ou enne sorchière tch'est énn abot
Image:Burl quercus robur bialowieza beentree.jpg| aen sorchier ou aen bouillas
Gris

*  **gris**
*  **gris**
*  **gris**
*  **gri**

**Gris** est eune couleu entre l'blianc et l'nièr.

Les Saint Ouonnais sont les *Gris Ventres*.

Le **gris** est eune couoleu à mitaun ente lé nei et le bllaun. Ch'est parfeis la couoleu du cyil, du gris cllai oû gris ĥeingùi, du meins oû pus menéchaunt.

Sus du verre, no dit du gris que ch'est de la grisâle.

Sus des g'veurs, qùi sount peivraés-salaés, il ount *grisi*.

## Du gris
Y'a d'tchi qu'nou dit tch'est *gris*:

*  énne grisette est aen mouissaon
*  énne grise est énne sorchière
* nou soulait app'ler des vaques *Grisette* et des cats *Grison*
* nou paque des patchets atout du gris papi
* s'nou-s'a bu trop, nou-s'est *gris*

## Sînmilitudes

* gris coumme des sas à pânnais
* gris coumme d'la pé d'rousse
* gris coumme eune taupe
* gris coumme eune cauche (quand nou-s'a bu)

## Ditons
* *Dé niet touos les cats sont gris*